Nicholas F. Brady

Nicholas Frederick Brady (født 11. april 1930 i New York) er en amerikansk forretningmann og politiker i det republikanske partiet. Han tjenestegjorde som senator i 1982 og var USAs finansminister i perioden 1988 til 1993.

Brady avla grunneksamen ved Yale University i 1952 og MBA ved Harvard University i 1954. Etter endt utdanning begynte han på en lengre karriere innenfor banksektoren, hvor han begynte på Dillon, Read and Company, Inc. og endte opp som selskapets styreleder. I 1982 ble han utnevnt til Senatet da senator Harrison A. Williams fra New Jersey gikk av midt i mandatperioden. Brady stilte ikke til valg for en ny periode og satt dermed i vervet fra 20. april til 27. desember 1982.

Som finansminister under Ronald Reagan og senere George H.W. Bush stod han bak Bradyplanen i mars 1989 som gikk ut på at utviklingsland kunne få kjøpe verdipapirer i amerikansk dollar hvis de ikke klarte å betale ned statsgjeld. 

Brady har blitt medlem av tankesmien Council on Foreign Relations.

Referanser

 Eksterne lenker 


  Treas.gov – Nicholas F. Brady (1988–1993) – Biografien til Brady hos U.S. Department of the Treasury.

Kategori:USAs finansministre
Kategori:Senatorer fra New Jersey
Kategori:Forretningsfolk fra USA
Kategori:Personer fra New York City